**ДОГОВОР**

**№ 01-04-……../…………….2018 г.**

 Днес, ............2018 г. в гр. София, между представители на страните:

“**БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС № BG 175403856, представлявано от инж. Любомир Симеонов Илиев, в качеството на Управител, наричано за краткост “**ВЪЗЛОЖИТЕЛ”,** от една страна

и

**……………………….**,със седалище и адрес на управление: …………………………, вписано в Търговския регистър при Агенция по вписванията с ЕИК № ……………, ИН по ДДС:………………………., представлявано от ………………….. – ……………………., наричано по-долу за краткост **„ИЗПЪЛНИТЕЛ”,** от друга страна,

**на основание чл. 112 и чл.183 от Закона за обществените поръчки (ЗОП) и влязло в сила Решение № ……………….. на Управителя на „БДЖ–Товарни превози” ЕООД за определяне на изпълнител на обществена поръчка с предмет: „Доставка на сушени дъски бичени от иглолистна дървесина с размери: 50х170-250х3000 мм и 70х170-250х3000 мм за ремонт на товарни вагони в „БДЖ – Товарни превози” ЕООД за едногодишен период”, се сключи настоящият договор за следното:**

**I. ПРЕДМЕТ НА ДОГОВОРА**

**Чл.1.(1)** Възложителят възлага, а Изпълнителят приема да извърши, срещу възнаграждение и при условията на този договор, доставка на 60м3 сушени дъски бичени от иглолистна дървесина с размери 50х170-250х3000 мм и 125м3 сушени дъски бичени от иглолистна дървесина с размери 70х170-250х3000 мм за ремонт на товарни вагони във вагоноремонтни цехове на „БДЖ – Товарни превози” ЕООД, в съответствие с „Техническа спецификация за доставка на дъски бичени от иглолистна дървесина за ремонт на товарни вагони“ – Приложение № 1 към договора, Ценовото предложение на Изпълнителя – Приложение № 2 към договора и Техническото предложение на Изпълнителя – Приложение № 3 към настоящия договор.

**ІI. ЦЕНИ И НАЧИН НА ПЛАЩАНЕ**

**Чл.2.(1)** Цените са посочени в Ценовото предложение на определения за ИЗПЪЛНИТЕЛ участник /Приложение № 2/, неразделна част от настоящия договор.

**(2)** Цените се разбират DDP, съгласно изискванията на INCOTERMS 2011 (включително опаковка, маркировка, транспорт, застраховка, мито) в складове на възложителя в съответствие с „Условия за доставка на дъски бичени от иглолистна дървесина за ремонт на товарни вагони“ – Приложение № 2 към договора и не подлежат на промяна по време на изпълнение на договора.

**3)** Единичните цени за 1 м³ дъски бичени от сушена иглолистна дървесина, съгласно ценовата оферта на определения за Изпълнител участник са както следва:

1. Единична цена за един кубичен метър дъски от сушен иглолистен материал с размер 50х170-250х3000 **-** …… (словом) лева, без ДДС.

2. Обща цена за 60 м3 дъски от сушен иглолистен материал с размер 50х170-250х3000 **-** …………… (словом)лева, без ДДС.

3. Единична цена за един кубичен метър дъски от сушен иглолистен материал с размер 70х170-250х3000- …….. (словом))лева, без ДДС.

4. Обща цена за 300 м3 дъски от сушен иглолистен материал с размер 70х170-250х3000- ……… (словом) лева, без ДДС.

**(4)** Общата стойност на договора възлиза на - **……………** (словом)лева без ДДС.

**Чл.3.(1)** Плащането се извършва в лева посредством банков превод по сметка наИзпълнителя, в банка …….., IBAN: …………., BIC: …………., титуляр: …………, в срок до 30 (тридесет) дни след доставката на всяка партида в съответствие с „Техническа спецификация за доставка на дъски бичени от иглолистна дървесина за ремонт на товарни вагони“ – Приложение № 1 към договора и представяне на следните документи:

 - оригинална фактура, издадена на името на „БДЖ - Товарни превози” ЕООД, с адрес: гр. София – 1080, ул. “Иван Вазов” № 3 с МОЛ – инж. Любомир Илиев – Управител, съдържаща № на договора и предмет на договора;

- приемо-предавателен протокол за извършена доставка, подписан от представители на двете страни по чл.5, ал.5 от този договор;

- сертификат/декларация за произход на материала;

- декларация за съответствие на дъските с „Техническа спецификация за доставка на дъски бичени от иглолистна дървесина за ремонт на товарни вагони” – Приложение № 1.

**(2)** Адресът, на който трябва да се предоставят документите за извършване на плащането: гр. София -1080, ул. “Иван Вазов” № 3, ”БДЖ – Товарни превози” ЕООД, дирекция „Ремонт на локомотиви и товарни вагони”, отдел „Ремонт на товарни вагони ”.

**(3)** Когато частта от поръчката, която се изпълнява от подизпълнител, може да бъде предадена като отделена доставка на изпълнителя или на възложителя, възложителят заплаща възнаграждение за тази част на подизпълнителя.

**(4)** Разплащанията по ал. 3 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**(5)** Към искането по ал. 4 изпълнителят предоставя становище, от което да е видно дали оспорва плащанията или част от тях като недължими.

**(6)** Възложителят има право да откаже плащане по ал. 3, когато искането за плащане е оспорено, до момента на отстраняване на причината за отказа.

**III. СРОК, НАЧИН НА ИЗВЪРШВАНЕ НА ДОСТАВКАТА И МАРКИРОВКА**

**Чл.4.** Настоящият договор се сключва за срок от 3 (три) месеца, считано от датата на подписването му от страните.

**Чл**.**5.(1)** Доставката на дъските се извършва на 2 /две/ партиди в съответствие с „Условия за доставка на дъски бичени от иглолистна дървесина за ремонт на товарни вагони“ – Приложение № 2 към договора.

**(2)** Транспортирането на стоката се извършва за сметка на ИЗПЪЛНИТЕЛЯ с организиран от него транспорт до складове на ВЪЗЛОЖИТЕЛЯ в съответствие с „Условия за доставка на дъски бичени от иглолистна дървесина за ремонт на товарни вагони“ – Приложение № 2 към договора.

 **(3)** Дъските се доставят сортирани по размер в опаковка на производителя, съотвтстваща на този вид изделия, гарантираща запазване целостта им и предпазваща ги от евентуални повреди при транспортирането. Всяка опаковка трябва да е обозначена с етикет, който да съдържа описание на доставяния материал (размери и количества) съответстващо на документацията (спецификацията) към настоящият договор.

**(4)** На предаване и приемане на партидата подлежи само тази, която съответства по вид, количество и качество на дъските, предмет на доставка по настоящия договор и при условие, че са придружени със сертификат/декларация за произход на материала и декларация за съответствие.

**(5)** Предаването на изделията се извършва с приемо - предавателен протокол за приемане на извършена доставка, подписан от оправомощени представители на ВЪЗЛОЖИТЕЛЯ и ИЗПЪЛНИТЕЛЯ, и представяне на следните документи от ИЗПЪЛНИТЕЛЯ: сертификат/декларация за произход на материала; декларация за съответствие на доставените дъски с Техническата спецификация на ВЪЗЛОЖИТЕЛЯ, за всяка партида.

**(6)** За дата на доставка на дъските се счита датата на двустранно подписания приемо-предавателния протокол по ал. 5.

**(7)** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 6 (1)** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълнява в срок и без отклонения съответните дейности и задължения, съгласно настоящия договор.

2. да извършва проверка във всеки момент от изпълнението на договора относно качество, количества и технически параметри без това да пречи на дейността на ИЗПЪЛНИТЕЛЯ.

3. да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел VІІ от настоящия договор.

4. да прави рекламации при установяване на некачествена стока, която не е в съответствие с приложените към настоящия договор „Техническа спецификация за доставка на дъски бичени от иглолистна дървесина за ремонт на товарни вагони” – Приложение № 1 и Техническо предложение на ИЗПЪЛНИТЕЛЯ - Приложение № 4.

5. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**(2).** ВЪЗЛОЖИТЕЛЯТ е длъжен:

1. да заплати на ИЗПЪЛНИТЕЛЯ цената в размер, при условия и в срок съгласно настоящия договор.

2. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**Чл.7 (1)** ИЗПЪЛНИТЕЛЯТ има право:

1. да получи уговорената цена при условията и в срока, посочени в настоящия договор.

2. да иска от ВЪЗЛОЖИТЕЛЯ необходимото съдействие за осъществяване на работата по договора.

**(2).** ИЗПЪЛНИТЕЛЯТ e длъжен:

1. да изпълни доставката качествено в съответствие с „Техническа спецификация за доставка на дъски бичени от иглолистна дървесина за ремонт на товарни вагони” – Приложение № 1 и Техническо предложение на ИЗПЪЛНИТЕЛЯ - Приложение № 3, неразделна част към настоящия договор.

2. да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

3. да сключи договор/договори за подизпълнение с посочените в офертата му подизпълнител/и в срок от 5 (пет) дни от сключване на настоящия договор и да предостави оригинален екземпляр на Възложителя в 3 /три/ дневен срок.

**V. РЕКЛАМАЦИИ**

**Чл. 8 (1)** Рекламации за количествени несъответствия и видими дефекти по дъските се правят в момента на приемането им и се удостоверяват с протокол, подписан между представители на страните.

**(2)** Рекламация по отношение на качествени несъответствия с „Техническа спецификация за доставка на дъски бичени от иглолистна дървесина за ремонт на товарни вагони” – Приложение № 1, се прави в срок до 20 /двадесет/ дни от датата на подписване на приемо-предавателния протокол по чл.5, ал. 5 от договора.

**(3)** Рекламацията по ал.2 се удостоверява с протокол между представители на страните, за чието разглеждане и съставяне ИЗПЪЛНИТЕЛЯТ е длъжен да се яви или изпрати свой представител в 7/седем/ дневен срок от получаване на известието за рекламация. В случай на неявяване или непостигане на споразумение рекламацията се удостоверява от независима организация за контрол.

**(4)** Рекламационните несъответствия за количества дъски се подменят с качествени такива в срок до 20 /двадесет/ дни от установяване на рекламациите по ал. 1 и ал. 2.

**(5)** Разходите по рекламации направени от ВЪЗЛОЖИТЕЛЯ, в случай че същите са основателни, са за сметка на ИЗПЪЛНИТЕЛЯ.

**VІ.** **САНКЦИИ**

**Чл. 9(1)** При неизпълнение на което и да е от договорните задължения, включително закъснение на доставката, ИЗПЪЛНИТЕЛЯТ дължи неустойка в размер на 0,2% на ден, но не повече от 10% от стойността на неизпълнението или произлезлите от това щети, вреди и пропуснати ползи.

**(2)** Възложителят приспада начислената по предходната клауза неустойка, от гаранцията за изпълнение на договора или от която и да е друга сума, дължима на Изпълнителя по този договор.

**VІІ. ГАРАНЦИЯ ЗА ИЗПЪЛНЕНИЕ**

 **Чл.10 (1)** Гаранцията за изпълнение предмета на настоящата обществената поръчка е в размер на ................. лева, която представлява 5 % от общата стойност на договора, с която ИЗПЪЛНИТЕЛЯТ обезпечава изпълнението на задълженията си по този договор за период до един месец след изпълнението на договора.

**(2)** Гаранцията се представя в една от следните форми:

1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължението си по договора за възлагане на обществената поръчка;

2. Парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

3. Застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора. Не се допуска отложено или разсрочено плащане на застрахователната сума по застрахователния договор.

(2) ВЪЗЛОЖИТЕЛЯТ има право да усвои изцяло или част от Гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ, в това число при едностранно прекратяване (разваляне) на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора.

(3) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на доставките в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(4) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.3, ал.3 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

(5) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

(6) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

(7) В случай, че банката издала гаранцията за изпълнение на договора, се обяви в несъстоятелност или изпадне в неплатежоспособност /свръх задлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, Възложителят има право да поиска, а ИЗПЪЛНИТЕЛЯТ се задължава да предостави, в срок до 5 работни дни от направеното искане, съответната заместваща гаранция от друга банкова институция.

(8) Когато гаранцията за изпълнение е учредена под формата на банкова гаранция, цялата или част от нея се усвоява чрез декларация до съответната банка, че ИЗПЪЛНИТЕЛЯТ е в неизпълнение на договора, без да е необходимо посочване на конкретни обстоятелства или представяне на доказателства.

(9) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ /в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

1.1. Да е влязла в сила;

1.2. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

1.3. да бъде със срок на валидност за целия срок на действие на Договора плюс 30 (тридесет) дни след изтичането му.

1.4. Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил задълженията си съгласно условията на договора, сключен с ВЪЗЛОЖИТЕЛЯ.

1.5. По застраховката не трябва да се прилага самоучастие на застрахования.

1.6. При противоречие между сключената застрахователна полица и Общите условия и/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя.

1.7. За доказване валидността на застраховката, изпълнителят следва да представи документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

**(11)** Разходите по представяне на гаранцията за изпълнение предмета на настоящата обществената поръчка, са за сметка на ИЗПЪЛНИТЕЛЯ.

**(12)** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**VIII. СЪОБЩЕНИЯ**

**Чл.11(1)** Всички съобщения между страните, свързани с изпълнението на този договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ и ИЗПЪЛНИТЕЛЯ**.**

**(2)** За дата на съобщението се смята:

 - датата на предаването - при предаване на ръка на съобщението срещу подпис от страна на оправомощено лице;

- датата на пощенското клеймо на обратната разписка - при изпращане по пощата;

- датата на приемането - при изпращане по факс;

- датата на изпращането – при изпращане на съобщението по електронната поща.

**(3)** Валидни адреси за приемане на съобщения, свързани с изпълнението на този договор и предаване на документи са:

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

„БДЖ - Товарни превози” ЕООД ………………………..

гр. София 1080 ………………………

ул. „Иван Вазов” № 3 ………………………

отдел „Ремонт на товарни вагони” ………………………..

**(4)** Страните по договора определят следните оправомощени лица за осъществяване на връзка по оперативното изпълнение на договора:

от страна на „БДЖ - Товарни превози” ЕООД: ……………………………..

от страна на ……………….: …………………………………..

**Чл.12.** При промяна на адреса, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения изпратени на последния валиден по договора адрес се считат за надлежно получени.

**IX. ПРЕКРАТЯВАНЕ НА ДОГОВОРА**

**Чл.13.** Настоящият договор се прекратява:

1. с изтичане на срока по чл.4 от договора;

2. по взаимно съгласие на страните, изразено писмено;

3. по реда на чл.118, ал 1 от ЗОП;

4. от ВЪЗЛОЖИТЕЛЯ с двуседмично писмено предизвестие.

**Чл.14.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от 30 /тридесет/ календарни дни;

2. не отстрани констатирани от ВЪЗЛОЖИТЕЛЯ недостатъци, в определен от него разумен срок;

3. не изпълни точно някое от задълженията си по договора;

4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. при условията по чл. 5, ал. 1, т. 3 от ЗИФОДРЮПДРКЛТДС.

6. бъде обявен в несъстоятелност или когато е в производство по несъстоятелност или ликвидация.

**XІ. ЗАКЛЮЧИТЕЛНИ РАЗПОРЕДБИ**

**Чл.15.** Страните по настоящия договор могат да го изменят единствено при настъпване на някое от условията на чл. 116, ал. 1 от ЗОП.

**Чл.16.** Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно – по съдебен ред.

**Чл.17.** За всички неуредени в настоящия договор въпроси се прилага действащото законодателство на Република България.

**Чл.18**. Настоящият договор се състои от 7 (седем) страници и се състави, подписа и подпечата в два еднообразни екземпляра, по един за всяка от страните.

**Приложения:**

1. „Техническа спецификация за доставка на дъски бичени от иглолистна дървесина за ремонт на товарни вагони“ – Приложение № 1
2. Копие на Техническото предложение на ИЗПЪЛНИТЕЛЯ – Приложение № 2;
3. Копие на Ценово предложение на ИЗПЪЛНИТЕЛЯ – Приложение № 3;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**